Diari Oficial de la Generalitat Valenciana


Sumari del DOGV 9917, del 19-08-2024 (2024/8118)

RESOLUCIÓ de 29 de juliol de 2024, per la qual es modifica l’autorització del centre privat de Formació Professional Gimsa Estética, de la localitat de Castelló de la Plana, per canvi de denominació del centre.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9917

Data del DOGV
:   19-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8118

CVE
:   FFEX-S-0507-7846

Data del document
:   29-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. La titularitat del centre privat de Formació Professional Gimsa Estética, amb codi 19274046, de la localitat de Castelló de la Plana, sol·licita el canvi de la denominació específica del centre per a passar a denominar-se Esvim Ágora.

Segon. El Registre de centres docents de la Comunitat Valenciana emet certificat que no hi ha cap centre inscrit oficialment en este registre amb eixa denominació de la localitat de Castelló de la Plana.

*Fonaments de dret*

Primer. L’òrgan competent per a dictar esta resolució és la conselleria amb competències en educació, segons l’article 4 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. Es delega esta competència en la Secretaria Autonòmica d’Educació a través de la Resolució de 13 d’abril de 2022.

Segon. Vist el certificat del Registre de centres docents de la Comunitat Valenciana, de conformitat amb l’article 7.c del Decret 115/1990, de 9 de juliol, del Consell de la Generalitat Valenciana, pel qual es crea el Registre de centres docents de la Comunitat Valenciana.

Tercer. Vista la normativa aplicable als centres educatius privats i de conformitat amb esta.

Vistos els antecedents de fet i considerats els fonaments de dret,

RESOLC

*Primer*

Modificar l’autorització del centre per canvi de la denominació específica del centre, en els termes que s’especifiquen a continuació:

Codi de centre: 47975870.

Denominació genèrica del centre: centre privat de Formació Professional.

Denominació específica del centre: Gimsa Estética.

Nova denominació específica del centre: Esvim Ágora

Titularitat: Grupo Ágora Meraki, SL.

Domicili: carrer del Doctor Ferran, 16-18.

Localitat: Castelló de la Plana.

Província: Castelló.

*Segon*

La present resolució tindrà efectes des del moment en què es dicta.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar des de l’endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l’endemà de la notificació de l’acte.

Per a les persones interessades que no siguen objecte de notificació, els terminis començaran a comptar de l’endemà de la publicació de l’acte en el *Diari Oficial de la Generalitat Valenciana*.

  

València, 29 de juliol de 2024

(p. d. R 13.04.2022, DOGV 9328, 29.04.2022)

Daniel McEvoy Bravo

Secretari autonòmic d’Educació